b'\n_START_ARTICLE_\nDiabaz\n_START_PARAGRAPH_\nDiabaz (gr\xc5\xa1ka. \xce\x94\xce\xb9\xce\xb1\xce\xb2\xce\xb1\xce\xaf\xce\xbd\xcf\x89 diabain\xc5\x8d, "iti skozi") ali dolerit ali mikrogabro je \xc5\xbeilnina ali predornina gabrske skupine z diabazno strukturo, ki je po sestavi iz nizkotemperaturnih pali\xc4\x8dastih plagioklazov (albita), ilmenita, klorita, levkoksena, sericita, avgita in kalcita. Sodi med osnovne kamnine. Diabaz ima porfirsko strukturo kar pomeni, da posamezna mineralna zrna plavajo v kriptokristalni osnovi. V kamnini je pogosto vidna albitizacija, kloritizacija in kalcifikacija._NEWLINE_V geolo\xc5\xa1ki literaturi ZDA je "diabaz", kot bazaltna, srednje zrnata subvulkanska (hypabyssales) kamnina, imenovana dolerit, kar pribli\xc5\xbeno ustreza obi\xc4\x8dajnemu nem\xc5\xa1kemu razumevanju. _NEWLINE_Mednarodna zveza za geolo\xc5\xa1kih znanosti (International Union of Geological Sciences, IUGS) odsvetuje nadaljnjo uporabo izraza diabaz in priporo\xc4\x8da uporabo izraza dolerit ("mikrogabro"). V novej\xc5\xa1ih geolo\xc5\xa1kih kartah torej najdemo tradicionalni izraz "diabaz" tudi za formacije kot so spilit, pikrit ali metabazalt. Izraz diabaz je obravnavan v nadaljevanju v smislu uveljavljenega pogleda in dolgotrajne uporabe v nem\xc5\xa1ko govore\xc4\x8dem svetu, kot tudi v Sloveniji.\n_START_SECTION_\nStruktura in mineralna sestava\n_START_PARAGRAPH_\nDiabaz ima gosto, fino do srednje zrnato strukturo. V nekaterih razli\xc4\x8dicah ima lahko ve\xc4\x8dje utro\xc5\xa1nike glinencev (na primer ortoklaza), ki dajejo kamnini porfiritno teksturo. Zna\xc4\x8dilna v tem primeru je me\xc5\xa1anica neurejenih glinencev._NEWLINE_Mati\xc4\x8dna kamnina diabaz je bila prvotno tholeiitne-bazaltne sestave. Tipi\xc4\x8dna zelenkasta barva je posledica anhimetamorfoze kamnine, predhodnika metamorfoze. Je posledica tvorbe klorita in rogova\xc4\x8de iz avgita in pretvorba delcev glinencev v epidote. Kalcij v plagioklazu se tudi delno pretvori v kalcit._NEWLINE_Diabaz ima nenavadno visoko gostoto, lahko do 3.000 kg / m\xc2\xb3 in velja za zelo odpornega na vremenske vplive.\n_START_SECTION_\nPojavljanje\n_START_PARAGRAPH_\nDiabaz se pojavlja kot magmatska kamnina v mnogih paleozojskih kamninskih enotah, zlasti v Variscii  v srednji in zahodni Evropi. Predstavljajo podmorske vulkanske aktivnosti v paleozojskih morskih bazenih, ki so se pozneje, med Variscansko orogenezo, potisnile skupaj in prilo\xc5\xbeile v evropski kontientalni blok (Baltica). V Nem\xc4\x8diji se pogosto pojavlja v devonskih in spodnje karbonskih skrilavcih, med drugim v obliki blazine lave ali kot diabazne bre\xc4\x8de in diabazni tuf._NEWLINE_V Th\xc3\xbcringisch-Fr\xc3\xa4nkisch-Vogtl\xc3\xa4ndischen Schiefergebirge je diabaz dosledno devonske starosti. So tipi\xc4\x8dni kupolasti, zlasti v pokrajinah Vogtland. Geotouristi\xc4\x8dna atrakcija je "kamnita ro\xc5\xbea" pri Saalburgu, naravni spomenik, katerega sedanja oblika je nastala kot tipi\xc4\x8dno preperevanje blazinaste lave._NEWLINE_V Renskem centralnem masivu predstavlja zgornji devonski diabaz najbolj pomembno vulkansko fazo Dill- in Lahn depresije. Diabaz srednjega in zgornjega devona v Sauerland, se imenuje "Hauptgr\xc3\xbcnsteinzug"._NEWLINE_Diabazi so pogosti v devonu in karbonu ju\xc5\xbene Anglije. Druga evropska nahajali\xc5\xa1\xc4\x8da so opisana iz silurjeve pra\xc5\xa1ke kotline, pa tudi na Finskem, v Indiji in Tur\xc4\x8diji.\n_START_SECTION_\nGospodarski pomen in uporaba\n_START_PARAGRAPH_\nDiabaz so predelovali \xc5\xbee s kamenodobnimi orodji, kot so osi, sekire, rezila, svedri ali strgala. Danes se uporablja pri gradnji cest, za nagrobnike ali kamnite skulpture in redkeje kot poliran naravni kamen za talne obloge in fasadne plo\xc5\xa1\xc4\x8de._NEWLINE_Diabaz so v\xc4\x8dasih uporabljali kot gradbeni material pogosto za stebre, spomenike in nagrobnike. Kiparji oblikujejo, brusijo in polirajo skulpture iz diabaza, ker vzpostavlja napetost med polituro in grobo povr\xc5\xa1ino. Diabaz se lahko relativno dobro ro\xc4\x8dno obdeluje. \xc4\x8ce se diabaza dotaknete z dlanmi, ta pobere ma\xc5\xa1\xc4\x8dobo iz va\xc5\xa1e ko\xc5\xbee in nastane tako imenovani ob\xc4\x8dutek lepote in sijaja. Le redke vrste diabaza se danes predelajo v grobne kamne. Diabaz se lahko uporablja za nasutje ali za tlakovce. Uporablja se v gradbeni industriji za fasadne plo\xc5\xa1\xc4\x8de, tla in obloge stopnic. Diabaz se, poleg bazalta, fino mlet uporablja kot dodatek za izbolj\xc5\xa1anje tal._NEWLINE_Ob\xc4\x8dasno se diabaz uporablja tudi kot agregat za beton visoke gostote.'